Skooltassie - Borg n Tassie | Plesion
Kan jy jou eerste skooldag onthou? Het jy 'n nuwe tas gehad met skerpgemaakte potlode, kleurkryt en 'n volgepakte kosblik met dalk tuisgebakte brood en 'n bederfie vir pouse?
Enige ouer wat onlangs een van die bykans 680 000 graad eentjies in die huis gehad het, sal jou vinnig kan vertel van die ellelange lys skoolbenodighede wat die eerste dag moet saamgaan skool toe; inkleurboek, potlode, 'n skêr, kryte, gom, springtou, pakkie sneesdoekies om maar 'n paar te noem. Boonop kan daar nie sommer enige gom of potlood gekoop word nie. Die soort word by die naam genoem.
Die NHKA Diakonaat werkgroep Kindersorg en RATA Maatskaplike Dienste NPC voorsien die afgelope paar jaar met die hulp van individue en instansies se hulp, skooltassies aan minderbevoorregte kinders. Verlede jaar kon hulle 100 graad eentjies help met 72 wat sonder die nodige hulle eerste skooldag moes aanpak.